text: Skoleskibet Danmark ligger lige nu til kaj i Esbjerg Havn
  03 juni 2017 kl. 08.54
  Hjemvendt efter endnu en tur med unge danske drenge og piger, ligger Skoleskibet Danmark lige nu i Esbjerg Havn til et serviceeftersyn, så det bliver klar til endnu et togt i 2018.
  I disse dage ligger Skoleskibet Danmark i Esbjerg Havn, hvor det skal have et større serviceeftersyn efter endnu et togt på de syv verdenshave.
  De 80 elever, der sidst var ombord, afmønstrede allerede sidste søndag, efter et Atlanterhavstogt, hvor skibet blandt andet deltog i 100 års markeringen af Danmarks overdragelse af Dansk Vestindien til USA.
  Skibets sidste udenlandske havn var Skt. George på Bermuda i april i år.
  I 2016 lå Skoleskibet Danmark 25 døgn i Rio de Janerio som dansk repræsentant i forbindelse med de Olympiske Lege.
  Skoleskibet Danmark er bygget i 1933, og er en sejlende søfartsskole for unge drenge og piger mellem 17 og 23 år.
  I februar 2018 mønstrer nye 80 elever ombord på skibet, som vil have kurs mod middelhavet og Azoerne, og skulle du kende nogen der skulle have lyst til en tur ud på verdenshavene, er der stadig ledige pladser ombord.
  